stanford-oval/wikipedia huggingface dataset:
Arantxa Parra Santonja

| Arantxa Parra Santonja |
| --- | --- |

Henkilötiedot
Syntynyt: 9. marraskuuta 1982  Valencia 
Kansalaisuus:   Espanja
Tennispelaaja
Pituus:  176 cm
Paino:  61 kg
Kätisyys:  oikea
Ammattilaisena:  2000–
Palkintorahat:  2 315 104 USD
Kaksinpeli
Paras sijoitus:  46. (12.7.2010)
Voitot/tappiot:  386–332
Grand Slam -turnauksissa
Australian avoimet:  2. kierros (2006)
Ranskan avoimet:  3. kierros (2004)
Wimbledon:  2. kierros (2003, 2004, 2009, 2010)
Yhdysvaltain avoimet:  2. kierros (2003, 2004)
Nelinpeli
Paras sijoitus:  22. (2.4.2012)
Turnausvoittoja:  6
Voitot/tappiot:  343–306
Aiheesta muualla
www.arantxaparra.com
ITF
WTA
Arantxa Parra Santonja (s. 9. marraskuuta 1982, Valencia) on espanjalainen tennispelaaja. Hänen korkein sijoituksensa tenniksen maailmanlistalla on kaksinpelissä 46, jonka hän saavutti heinäkuussa 2010.
Parra Santonja ei ole voittanut yhtään kaksinpelin WTA-turnausta, mutta ITF-turnausvoittoja hänellä on 11. Lisäksi nelinpelissä hän on voittanut kuusi WTA-turnausta. Ensimmäinen tuli Lourdes Domínguez Linon kanssa Acapulcossa maaliskuussa 2007, toinen Nuria Llagostera Vivesin kanssa Barcelonassa kesäkuussa 2007, kolmas Lourdes Domínguez Linon kanssa Barcelonassa kesäkuussa 2008, neljäs Lourdes Domínguez Linon kanssa Marbellassa huhtikuussa 2011, viides Nuria Llagostera Vivesin kanssa Brisbanessa tammikuussa 2012 ja kuudes Lourdes Domínguez Linon kanssa Acapulcossa maaliskuussa 2013.
Vuonna 2010 Parra Santonja pääsi kaksinpelin finaaliin Estorilin WTA-turnauksessa, mutta hävisi sen Latvian Anastasija Sevastovalle lukemin 6–2, 7–5. Vuonna 2011 hän pääsi finaaliin Acapulcossa, mutta hävisi sen Gisela Dulkolle.
Aiheesta muualla

Kuvia tai muita tiedostoja aiheesta Arantxa Parra Santonja Wikimedia Commonsissa
Arantxa Parra Santonjan kotisivut (Arkistoitu – Internet Archive)
Arantxa Parra Santonja WTA:n sivuilla
1 2  Modèle [[Modèle:Lien web|Malline:Lien web]] : parametri  url  puuttuu. WTA:n kotisivutUrl . Tieto on haettu Wikidatasta.
Arnold (auto)

Arnold-Benz vuodelta 1897.
Arnold oli vuosina 1896–1898 valmistettu englantilainen automerkki.
Arnold-tehdas keksi vuonna 1896 sattumalta sähkökäynnistyksen valmistamalla 12 autoa, joista yhteen laitettiin polttomoottorin lisäksi sähkömoottori. Vauhtipyörään kytketyn sähkömoottorin tarkoitus oli auttaa bensiinimoottoria ylämäissä ja moottorin rikkouduttua liikuttaa autoa yksinäänkin, mutta akku oli liian heikko auton liikuttamiseen. Sen sijaan sähkömoottori jaksoi pyörittää bensiinimoottorin käyntiin. Tässä yksilössä on maailman ensimmäinen bensiinikäyttöisen auton sähkökäynnistys.
Atlantic City (vuoden 1980 elokuva)

| Atlantic City |
| --- | --- |

Ohjaaja:  Louis Malle
Käsikirjoittaja:  John Guare
Tuottaja:   Denis Héroux  John Kemeny 
Säveltäjä:  Michel Legrand
Kuvaaja:  Richard Ciupka
Leikkaaja:  Suzanne Baron
Pukusuunnittelija:  François Barbeau
Pääosat:   Burt Lancaster  Susan Sarandon  Kate Reid  Robert Joy 
Valmistustiedot
Valmistusmaa:  Kanada
Tuotantoyhtiö:  Selta Films
Levittäjä:  Paramount Pictures Netflix
Ensi-ilta:  1980
Kesto:  105 min
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Atlantic City on Louis Mallen ohjaama romanttinen rikosdraama vuodelta 1980.
Elokuva kertoo kanadalaisesta Sally Matthewsissa (Susan Sarandon), joka haaveilee paremmasta elämästä pelikasinoalalla. Haaveet keskeytyvät, kun kuvioihin tulevat huumekauppaa harjoittava aviomies ja Atlantic Cityn vanha asukki Lou Pascal (Burt Lancaster). Elokuva kertoo, miten heidän elämänsä kytkeytyvät toisiinsa ja muuttuvat parempaan suuntaan.
Elokuva oli vähällä jäädä tekemättä, mutta loppujen lopuksi siitä tuli monin palkinnoin palkittu elokuva ja kriitikkojen suosikki, joka on valittu myös Yhdysvaltojen Kongressin kirjaston National Film Registryyn. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Palkinnot

Kultainen leijona, Venetsian elokuvajuhlat
Bafta, Louis Malle: paras ohjaus
Bafta, Burt Lancaster: paras näyttelijä
Näyttelijät

| 0 | 1 | 2 |
| --- | --- | --- |
|  Burt Lancaster  | … |  Lou   |
|  Susan Sarandon  | … |  Sally   |
|  Kate Reid  | … |  Grace   |
|  Michel Piccoli  | … |  Joseph   |
|  Hollis McLaren  | … |  Chrissie   |
|  Robert Joy  | … |  Dave   |
|  Al Waxman  | … |  Alfie   |
|  Robert Goulet  | … |  laulaja   |
|  Moses Znaimer  | … |  Felix   |
|  Harvey Atkin  | … |  bussikuski   |
|  Eleanor Beecroft  | … |  Mrs. Reese   |
|  Norma Dell'Agnese  | … |  Jeanne   |
|  Louis Del Grande  | … |  Mr. Shapiro   |
|  Wally Shawn  | … |  tarjoilija   |
Andrea Sacchi

Marattan maalaama muotokuva Andrea Sacchista
Andrea Sacchi (30. marraskuuta 1599 – 21. kesäkuuta 1661) oli italialainen taidemaalari tyylisuuntanaan klassismi. Hän syntyi Nettunossa ja kuoli Roomassa.
Elämä

Sacchin isä Benedetto oli myös maalari, mutta hänen osaamisensa ei ollut kovin kattavaa. Benedetto opetti aluksi poikaansa,[lähde? ] mutta tämän kehityttyä paremmaksi Sacchi sai opettajakseen osaavamman taiteilijan Francesco Albanin, jonka luona oli Bolognassa. Kun Sacchi palasi Roomaan vuonna 1621 hän työskenteli siellä loppuikänsä, käyden vain lyhyillä matkoilla Pohjois-Italiassa ja vuonna 1640 Pariisissa. Uransa alkuaikoina mesenaatti Antonio Barberini auttoi Sacchia tilaamalla tämän taidetta Rooman kirkkoihin.
Sacchin Bolognalainen koulutus sai tämän kiintymään klassismiin ja väreihin. Sacchi tutki myös Rafaelin maalauksia, ja Rafaelin taiteen vaikutus näkyykin useassa Sacchin töistä vahvasti. Hän matkusti myös Parmaan ja Venetsiaan tutkiakseen Antonio da Correggion taidetta. Kaksi Sacchin merkittävää kanvaasityötä ovat alttaritauluja, jotka ovat esillä Pinacoteca Vaticana galleriassa Vatikaanissa.[lähde? ] Sacchi maalasi pääasiassa uskonnollisia maalauksia, mutta teki elämänsä aikana myös muutaman muotokuvan.
Tunnetuimmat teokset > Allegoria de La Divina Sapienza

Allegoria de La Divina Sapienza (suoraan suom. Jumalallisen viisauden allegoria) on Sacchin vuosina 1629–1633 maalaama fresko Palazzo Barberinissa Roomassa. Se on Sacchin tunnetuin työ, ja se on saanut vaikutteita Rafaelin maalaamista huoneista Vatikaanin Palatsissa (Stanze di Raffaello). Toisen saman nimisen freskon on maalannut Luca Giordano.
Tunnetuimmat teokset > Il miracolo di San Gregorio Magno

Il miracolo di San Gregorio Magno (suoraan suom. Pyhän Gregory Suuren ihme) on maalattu kanvaasille vuosina 1625–1657. Se on nykyisin Pinacoteca Vaticanassa. Maalauksessa on kuvattu legenda siitä kuinka keisarinna Konstantina pyysi reliikkejä paavi Gregoryltä, niitä kuitenkaan saamatta. Sen sijaan paavi antaa toisen reliikin, jonka arvon todistaa saamalla sen vuotamaan verta.
Tunnetuimmat teokset > Visione di S. Romualdo

Visione di S. Romualdo (suoraan suom. Pyhän Romulardin näky) on maalattu valmiiksi vuonna 1631, ja se on myös esillä Pinacoteca Vaticanassa Roomassa. Siinä on kuvattu munkkeja istumassa rauhallisesti taustalla olevan hahmon häipyessä taivaalle.
Maalauksia

Dedalo e Icaro (Dedalus ja Ikarus)
Kolme Mariaa
Le Repos de Venus (Venus levossa)
Visione di San Romualdo
Aiheesta muualla

Kuvia tai muita tiedostoja aiheesta Andrea Sacchi Wikimedia Commonsissa
Allegoria de La Divina Sapienza
Arkham Horror

| Arkham Horror |
| --- | --- |

Pelaajia:  1–8
Pelin kesto:  120-240 min
Monimutkaisuus:  korkea
Strategisuus:  keskitasoa
Satunnaisuus:  arpaonni
 BoardGameGeek 
Arkham Horror on Richard Launiuksen suunnittelema yhteistyö- ja seikkailulautapeli. Alkuperäisen painoksen julkaisi Chaosium  vuonna 1987 ja uudemman 2005. Fantasy Flight Games julkaisi uusitun version 2007. Peli pohjautuu kirjailija H. P. Lovecraftin Cthulhu-mytologiaan ja pelin tapahtumat sijoittuvatkin Arkhamin kaupunkiin Massachusettsissa.
Pelissä joukko tutkijoita yrittää estää Muinaisen, koko maailman tuhoavan hirviön, herääminen, sulkemalla toisiin ulottuvuuksiin johtavia portaaleja. Tehtävää vaikeuttaa Arkhamin kaduilla vaeltavat pienemmät hirviöt ja yllättävät tapahtumakortit.
Yleiskatsaus

Pelilauta koostuu paikoista Lovecraftin fiktiivisessä kaupungissa Arkhamissa vuonna 1926. Kadut, rakennukset ja ulkotilakohteet ovat esillä, samoin kuin toisten ulottuvuuksien paikat, joihin pelaajat voivat kulkea. Pelaajista jokaisella on pelihahmonaan tutkija, jota edustaa hahmo kortti, useilla ominaisuuksilla (mielenterveys, stamina, nopeus-hiipiminen, taistelu-tahto ja taikuus-onni). Kortit edustavat kohteita, loitsuja, liittolaisia ja muita asioita.
Pelin edetessä, portit toisiin ulottuvuuksiin aukeavat, jota esittävät merkit laudalla. Muiden maailmojen hirviöt saapuvat porteista vaeltamaan kaupunkiin. Tutkijat matkustavat ympäri kaupunkia, vältellen hirviöitä tai taistellen niitä vastaan, vieraillen kaupungin kohteissa hankkiakseen apuvälineitä selviytyäkseen porttien läpi matkustamisesta. Kun matkustaa toiseen maailmaan ja palaa, tutkija voi yrittää sulkea portin. Tutkiessaan kaupungin kohteita tai toisia maailmoja, tutkijat kohtaavat erilaisia haasteita tai hyödyllisiä tilanteita.
Mikäli pelaajat estävät Muinaisen heräämisen sulkemalla kaikki tarvittavat portit, he voittavat. Vuoden 1987 painoksessa peli hävitessä päättyi pelaajien epäonnistumiseen ja Muinaisen heräämiseen. Vuoden 2005 painoksessa, alkaa loppupeli, jossa pelaajilla on pieni mahdollisuus voittaa Muinainen ja vielä peli.
Historia

Arkham Horrorin toimitti alun perin Chaosiumin Richard Launius nimellä Call of Cthulhu: The Board Game, uutena strategia pelinä perustuen Chaosiumin Call of Cthulhu roolipeliin. Se muokattiin sisäisesti Chaosiumilla, joka lisäsi ominaisuuksia, kuten Doom Track - tapa seurata pelin edistymistä kohti täyttä epäonnistumista-, ja julkaisi pelin vuonna 1987 nimellä Arkham Horror. Peli voitti "Best Fantasy or Science Fiction Boardgame 1987" -palkinnon Origins Awardsissa.
Arkham Horror oli yksi useista Lovecraft-pohjaisista lautapeleistä, jotka Launius oli kehittänyt, muita pelejä samalta ajalta ovat "Trail of Brotherhood", "DreamQuests", ja "Imprisoned with the Pharaohs". Arkham Horror oli näistä peleistä ainoa, joka julkaistiin.
Kun alkuperäinen painos loppuunmyytiin, niin Chaosium julkisti uusintapainoksia useita kertoja, mutta ne eivät koskaan ilmestyneet.
Vuonna 2004 online-peliyhtiö Skotos hankki oikeudet Arkham Horroriin Richard Launiukselta, ja myöhemmin järjesti julkaisun Fantasy Flight Gamesilta. Peliin tehtiin lukuisia muutoksia tässä prosessissa. Skotos loi uudelleen monia elementtejä parantaakseen pelin yhteenkuuluvuutta ja järjesti sen seuraamaan tarkemmin Chaosiumin tekemiä Arkhamin karttoja ja käytti sitä omassa Lovecraft Maassa: Arkham by Night online game. Launius lisäsi paljon useita uusia elementtejä, kuten vihjemerkit ja joitakin uudelleenjärjestelyjä korttipakkoihin. Lopuksi, Kevin Wilson Fantasy Flight Gamesilta massiivisesti uudisti peliä. Hän hylkäsi heitänoppaa ja liiku -periaatteen, sekä muita osia ja laajesimyös paljon pelattavuutta. Vuoden 2005 painos jakaa taidetta ja muita elementtejä Fantasy Flight Gamesin toisen Cthulhu-mytologiaen perustuvan pelin kanssa: Call of Cthulhu Collectible Card Game.
Uusi painos julkaistiin heinäkuussa 2005 loppuunmyytiin heti, myös toinen painos julkaistiin 2005.
Alkuvuodesta 2011, Fantasy Flight Games julkaisi Elder Signin - pelin, joka perustuu Arkham Horroriin, mutta joka tarjoaa paljon nopeampi tempoisen vaihtoehdon. Tehostamalla monia Arkham Horrorin pelimekanismeja ja käytten noppaa encounter-osioiden ratkaisemisessa. Elder Sign kestää noin 90 minuuttia Arkham horrorin keskimääräisen 2-4 tunnin sijaan.
Lisäosat

Curse of Dark Pharaoh, 2006
Dunwich Horror, 2006
The King in Yellow, 2007
Kingsport Horror, 2008
Black Goat of the Woods, 2008
Innsmouth Horror, 2009
The Lurker of the Threshold, 2010
Miskatonic Horror, 2011
Vastaanotto

Arkham Horror on yleisesti ottaen hyvän vastaanoton saanut peli, mutta useimman pelaajat pitävät sitä haastava opittavana ensimmäisillä pelikerroilla. Peli vaatii myös tavallista enemmän aikaa ja tilaa, kuin useimmat lautapelit, kuitenkin Arkham Horroria pidetään ensimmäisinpänä oikeana yhteistyöpelinä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arkham Horror
Käännös suomeksi
Antipope

| Antipope |
| --- | --- |

Tiedot
Toiminnassa:  2004–
Tyylilaji:  heavy metal, black metal, progressive metal, melodic death metal
Kotipaikka:   Oulu
Laulukieli:  englanti
Jäsenet:  Mikko Myllykangas, laulu, kitara   Antti J. Karjalainen, kitara   Joni Tauriainen, basso   Tuska E., rummut  
Levy-yhtiö:  Moribund Records, 2020–   Heavy Metal Rock, 2017   Violent Journey Records, 2011–2013   Torture Chamber Music, 2010  
Aiheesta muualla
Kotisivut
Infobox OKNimi-testi OK: 
Antipope on suomalainen, Oulussa perustettu metalliyhtye.
Jäsenet

Mikko Myllykangas – laulu (2004–), kitara (2004–), basso (2012–2018)
Antti J. Karjalainen – kitara (2008–)
Tuska E. – rummut (2008–)
Joni Tauriainen – basso (2019–)
Jäsenet > Entiset jäsenet

Santtu Heinilehto – basso (2004–2012)
Jyri Palmu – rummut (2004–2008)
Juho Rikberg – kitara (2006–2016)
Pete Cooke – basso (2018–2019)
Diskografia > Studioalbumit

Desert (albumi) (2010)
House of Harlot (2011)
3 Eyes of Time (2013)
Denial/Survival (2017)
Apostle of Infinite Joy (2020)
Rex Mundi (2022)
Diskografia > EP:t

Scorched Heavens (2004,  omakustanne)
Chaosmos (2008,  omakustanne)
Excessive Use of Faith (2009,  omakustanne)
Diskografia > Kokoelmat

Apostate Angel (2006,  omakustanne)
Aiheesta muualla

Yhtyeen kotisivu
Antipope Encyclopaedia Metallumissa (englanniksi)
Atlantic Beach (Florida)

| Atlantic Beach |
| --- | --- |


Valtio:  Yhdysvallat
Osavaltio:  Florida
Piirikunta:  Duval
Pinta-ala:  
 – Kokonaispinta-ala:  34,11 km²
 – Josta vettä:  24,58 km² 
Väkiluku (2020):  13 513
 – Väestötiheys:  400 as./km²
Lempinimi::  AB
 
 http://coab.us 
Infobox OKVirheellinen NIMI-arvo: 
Atlantic Beach on rantakaupunki Floridan osavaltiossa, Yhdysvalloissa. Sen väkiluku oli 13 513 vuonna 2020. Kaupunki sijaitsee Duvalin piirikunnassa, aivan Jacksonvillen kaupungin vieressä.
Väestö

Vuonna 2020 Atlantic Beachin 13 513 asukkaasta valkoisia oli 82,7 %, mustia 7,0 %, aasialaisia 3,4 % ja alkuperäisasukkaita 0,2 %. 7,2 % asukkaista puhui kotonaan jotain muuta kieltä kuin englantia ja 7,6 % asukkaista oli syntynyt ulkomailla.
Kuvia kaupungista

Atlantic Beachin kaupungintalo.
Aiheesta muualla

Kuvia tai muita tiedostoja aiheesta Atlantic Beach (Florida) Wikimedia Commonsissa
BMW 1-sarja

BMW 1-sarja on BMW:n vuodesta 2004 lähtien valmistama keskikokoluokkaan sijoittuva mallisarja, joka on valmistajansa pienin ja edullisin automalli. Se korvasi aiemman 3-sarjan Compact-mallin. Vuodesta 2013 lähtien 1-sarjan coupé- ja cabriolet-mallit on erotettu omaksi 2-sarjakseen. Vuonna 2017 esitelty sedan on hatchback-mallista poiketen etuvetoinen ja sitä myydään ainoastaan Kiinan markkinoilla. Vuonna 2019 esitelty kolmannen sukupolven 1-sarjalainen muuttui myös etuvetoiseksi.
Aiheesta muualla

Kuvia tai muita tiedostoja aiheesta BMW 1-sarja Wikimedia Commonsissa

BMW 1 Series (F20)
Apache-lisenssi

Apache-lisenssi (Apache License) on vapaan ohjelmiston lisenssi, jonka on luonut Apache Software Foundation (ASF). Apache License (versiot 1.0, 1.1 ja 2.0) vaatii tekijänoikeuden huomautuksen säilyttämisen ja erottamislausuman, mutta se ei ole copyleft-lisenssi, vaan se sallii lähdekoodin käytön vapaan ja avoimen koodin kehittämiseen kuten myös omisteisen ja suljetun koodin kehittämisen.
Lisenssin käyttäjiä

Googlen mukaan vuonna 2008 Google Codessa oli lähes 100 000 projektia, joista 25,8 prosenttia käytti Apache-lisenssiä. Android Open Source Project (AOSP) käyttää pääasiassa Apache-lisenssiä ja tapauskohtaisesti eräitä muita. GitHubin mukaan Apache-lisenssi on kolmanneksi suosituin lisenssi MIT:n ja GPL:n jälkeen (toisena on joukko epästandardeja lisenssejä eikä yksittäinen lisenssi).
Aiheesta muualla

Apache-lisenssit (englanniksi)
Badding-pysäkki

Seppo Manninen ja Heikki Paakkanen: Badding-pysäkki (2015), sinkitty teräs, Kiiruun puisto, Somero.
Badding-pysäkki on laulaja Rauli Badding Somerjoen (1947–1987) muistomerkki Kiiruun puistossa Somerolla. Muistomerkin ovat suunnitelleet kuvanveistäjä Seppo Manninen ja graafikko Heikki Paakkanen.
Sinkitystä teräksestä valmistettu muistomerkki muodostuu tyylitellystä linja-autopysäkistä ja siihen nojaavasta yli kaksi metriä korkeasta Badding-figuurista. Figuuri perustuu Heikki Paakkasen Turun kirjamessujen 2013 Somero-osastolle tekemään piirrossarjaan sisältyneseen piirroshahmoon, jonka Paakkanen veistosta varten yksinkertaisti alkuperäisestä viivapiirroksesta siluetiksi.
Muistomerkki paljastettiin Kiiruuntien ja Joensuuntien kulmassa Somerolla 11. heinäkuuta 2015 osana koko päivän kestänyttä Bussi Somerolle -tapahtumaa.
Veistos ei toimi oikeana linja-autopysäkkinä, mutta tekijöiden mukaan sen sisälle saa vapaasti mennä istuskelemaan ja sitä voi käyttää myös retkipysäkkinä, jonka suojissa väsynyt matkaaja voi levähtää.
Aiheesta muualla

Seppo Manninen ja Heikki Paakkanen Badding-pysäkillä kesällä 2015
Aviatecan lento 901

| Aviatecan lento 901 |
| --- | --- |
 San Vicente -vuori, johon lento 901 törmäsi.
Yhteenveto
Päivämäärä:  9. elokuuta 1995
Onnettomuustyyppi:  törmäys maastoon lentäjän ja lennonjohdon virheiden johdosta
Tapahtumapaikka:  San Vicente, El Salvador
 :  13°35′58″N, 088°50′57.5″W
Lähtöpaikka:  Miamin kansainvälinen lentoasema, Miami, Yhdysvallat
Välilaskupaikka:   La Auroran kansainvälinen lentoasema, Guatemala, Guatemala  Comalapan kansainvälinen lentoasema, San Salvador, El Salvador  Augusto C. Sandinon kansainvälinen lentoasema, Managua, Nicaragua 
Määränpää:  Juan Santamarían kansainvälinen lentoasema, San José, Costa Rica
Kuolleita:  65
Loukkaantuneita:  0
Eloonjääneitä:  0
Lentokone
Konetyyppi:  Boeing 737-2H6
Lentoyhtiö:  Aviateca
Rekisteritunnus:  N125GU
Matkustajia:  58
Miehistöä:  7
Aviatecan lento 901 oli Aviatecan reittilento Miamista Guatemalan, San Salvadorin ja Managuan kautta San Joséen, Costa Rican. Lennolla 9. elokuuta 1995 käytetty Boeing 737-2H6 törmäsi San Vicente -vuoreen El Salvadorissa lähestyessään San Salvadoria.
Lennolla oli 58 matkustajaa ja seitsemän miehistön jäsentä, jotka kaikki kuolivat onnettomuudessa. Se on El Salvadorin historian pahin lento-onnettomuus.
Tapahtumat

Lento 901 joutui rankkasateeseen ja ukkoseen lähestyessään San Salvadoria. Miehistö päätti poiketa karttaan merkityltä lentoreitiltä väistääkseen myrskyä. Suunnitelmana oli, että kone lentäisi San Salvadorin lentoaseman yli ja liittyisi sitten laskukierroksen myötätuuliosuudelle. Lentäjillä oli kuitenkin pientä epäselvyyttä koneen tarkasta sijainnista. Koneen lentäessä lennonjohdon määräämässä 5 000 jalan lentokorkeudessa maaston läheisyydestä kertova GPWS-laite alkoi varoittaa. Miehistö laittoi moottorit täydelle teholle ja yritti nostaa konetta ylemmäs, mutta kone törmäsi San Vicente -tulivuoreen 5 900 jalan (1 800 metrin) korkeudella.
Onnettomuuden syy

Tutkinnassa todettiin, että onnettomuuden aiheuttivat miehistön tilannetajun menettäminen, miehistön päätös poiketa merkitystä lentoreitistä ja laskeutua samalla turvallisen lentokorkeuden alapuolelle sekä miehistön ja lennonjohtajan viestinnän epätäsmällisyys, joka antoi lennonjohtajalle väärän kuvan lennon 901 sijainnista ja sai hänet määräämään lennolle korkeuden, joka ei ollut turvallinen. Onnettomuuden syntyyn vaikutti lisäksi se, ettei perämies ilmaissut kapteenille huoltaan koneen sijainnista tarpeeksi selkeästi.
Onnettomuuskoneen kaltainen Aviatecan Boeing 737-200.
Autokauppias Jumalan armosta

| Autokauppias Jumalan armosta> Breakfast of Champions |
| --- | --- |

Ohjaaja:  Alan Rudolph
Käsikirjoittaja:  Alan Rudolph
Perustuu:  Kurt Vonnegut Jr.:n romaaniin
Tuottaja:   David Blocker  David Willis 
Säveltäjä:  Mark Isham
Kuvaaja:  Elliot Davis
Leikkaaja:  Suzy Elmiger
Pääosat:   Bruce Willis  Albert Finney  Barbara Hershey  Lukas Haas  Nick Nolte  Glenne Headly 
Valmistustiedot
Valmistusmaa:  Yhdysvallat
Tuotantoyhtiö:   Summit Entertainment  Flying Heart Films 
Levittäjä:  Walt Disney Studios Motion Pictures Netflix
Ensi-ilta:  1999
Kesto:  106 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Autokauppias Jumalan armosta (engl. Breakfast of Champions) on vuonna 1999 ensi-iltansa saanut komediaelokuva, joka perustuu Kurt Vonnegutin romaaniin Mestarien aamiainen. Elokuvan pääosia esittävät Bruce Willis, Albert Finney, Nick Nolte, Barbara Hershey, Glenne Headly, Lukas Haas ja Omar Epps. Elokuvan on ohjannut Alan Rudolph. Elokuva oli taloudellinen epäonnistuminen ja sai osakseen kritiikkiä.
Aiheesta muualla

Autokauppias Jumalan armosta Internet Movie Databasessa (englanniksi)
Autokauppias

Autokauppias vuonna 1955.
Autokauppias on yksi monista myynnin ammateista. Automyyjä on vähittäiskauppias, joka myy uusia tai käytettyjä autoja. Toisin kuin perinteinen vähittäismyynti, autojen hinnoista voidaan joskus neuvotella. Myyjät useimmiten työskentelevät uusia tai käytettyjä autoja myyvien autoliikkeiden palveluksessa.
Stereotypioita

Vuoden 1960 Yhdysvaltain presidentinvaaleissa oli juliste, jossa oli valokuva republikaanien ehdokas Richard Nixonista ja lause: "Ostaisitko käytetyn auton tältä mieheltä?".
Joe Biden vanhempi vaihtoi autokauppiaan työnsä kiinteistövälitykseen, kun hänen poikansa Joe Biden nuorempi valittiin Yhdysvaltain senaattiin vuonna 1972, koska ”hän ei halunnut, että Yhdysvaltain senaattorin isä olisi käytettyjen autojen myyjä.
Baixa Pombalino

Pombalina Baixan pääkatu rua Augusta
Baixa Pombalina on Lissabonin alakaupunki, kaupungin keskus. Baixan kaupunginosa sai nykyisen ruutuasemakaavan keskiaikaisen kaupunkikeskustan tuhouduttua lähes täysin vuoden 1755 maanjäristyksessä. Alueella sijaitsee monia aukioita, kävelykatuja (muun muassa pääkatu rua Augusta) ja kauppoja.
Atacameñot

Jäänteitä atacameñojen muinaisesta Tulorin asutuskeskuksesta.
Atacameñot oli intiaanikansa, joka asutti Atacaman autiomaan Andien puoleista osaa. Atacameñot puhuivat kunzaa.
Ensimmäiset ihmiset, jotka asuittivat Atacamaan, olivat nomadeja. Ne metsästivät alueen kamelieläimiä. Suurien eläinlaumojen ja alkeellisten maanviljelysmetodien ansiosta Atacaman ihmiset pystyivät olemaan osan vuodesta paikallaan. He joutuivat vaeltamaan vain kausittain.
Vuosien 2000–1000 eaa. välisenä atacameñot jättivät kokonaan nomadisen elämäntyylin. Tässä vaiheessa heidän taloutensa perustui pääasiassa laamojen kasvatukseen ja maissin viljelyyn. Vuosien 400 eaa.–100 jaa. atacameñot saavuttivat huippukautensa ja he elivät useissa keidaskaupungeissa.
Arno Vihalemm

| Arno Vihalemm> Arnold Koch |
| --- | --- |

Henkilötiedot
Syntynyt: 1911 Pärnu, Viro
Kuollut: 1990 (78–79 vuotta)
Ammatti:  runoilija, graafikko
Kirjailija
Tuotannon kieli: viro
Aiheesta muualla
Löydä lisää kirjailijoitaKirjallisuuden teemasivulta
Arno Vihalemm, alkuperäinen nimi Arnold Koch, (1911 Pärnu, Viro – 1990) oli virolainen runoilija ja graafikko. Hän muutti 1944 Ruotsiin ja asui Ystadissa.
Vihalemm kirjoitti runojen lisäksi epigrammeja. Hänen esikoiskokoelmansa Kaja kivi südames ilmestyi 1954. Seuraavana vuonna hän piti ensimmäisen itsenäisen taidenäyttelyn. Hän suunnitteli myös kirjojen ulkoasuja.
Vihalemmilla oli kaksi poikaa, tieteen filosofi Rein Vihalemm (1938–2015) ja viestinnän professori Peeter Vihalemm (s. 1944).
Suomennettuja runoja

Antologiassa: 20 nykyvirolaista runoilijaa, toim. Raili Kilpi-Hynynen & Arvo Turtiainen, Helsinki: Tammi 1969
Elämä kehittyy
Keskipäivä, syksy ja talvi
Oljenkorsi